

REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA TOVARNIK

NAČELNICA OPĆINE

KLASA: 007-01/21-01/01

URBROJ: 2188/12-03/01-21-4

Tovarnik, 5. ožujka 2021.

 Na temelju članka 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15), a na prijedlog Povjerenstva za ocjenu pristiglih prijava za Prioritetno područje 2 - Projekti i programi udruga za rad u sportu, načelnica Općine Tovarnik dana 5. ožujka 2021. d o n o s i

**ODLUKU O DODJELI FINANCIJSKIH SREDSTAVA PROJEKTIMA I PROGRAMIMA**

**U SKLOPU NATJEČAJA ZA FINANCIRANJE PROGRAMA I PROJEKATA**

**UDRUGA GRAĐANA IZ PRORAČUNA OPĆINE TOVARNIK U 2021. GOD.**

I.

 Pravo na sufinanciranje odnosno financiranje programa i projekata udruga građana iz proračuna Općine Tovarnik za 2021. god. - Prioritetno područje 2 - Projekti i programi udruga za rad u sportu,ostvarile su kako slijedi:

|  |  |  |
| --- | --- | --- |
| **Naziv udruge – Naziv Projekta** | **Traženo** | **Odobreno** |
| N.K. „SREMAC“ ILAČA - Zelena noć | 10.000,00 kn | 10.000,00 kn |
| N.K. „SREMAC“ ILAČA - Pomoć veteranima | 5.000,00 kn | 5.000,00 kn |
| N.K. „SREMAC“ ILAČA - Kupovina inventara | 10.000,00 kn | 10.000,00 kn |
| N.K. „SREMAC“ ILAČA - Sezona 2021. | 90.000,00 kn | 90.000,00 kn |
| N.K. „HAJDUK“ TOVARNIK - Malonogometni turnir | 15.000,00 kn | 15.000,00 kn |
| N.K. „HAJDUK“ TOVARNIK - Manifestacije | 5.000,00 kn | 5.000,00 kn |
| N.K. „HAJDUK“ TOVARNIK - Limači | 60.000,00 kn | 5.000,00 kn |
| N.K. „HAJDUK“ TOVARNIK - Sezona 2021. | 90.000,00 kn | 90.000,00 kn |
| KONJOGOJSKA UDRUGA ILAČA - Kupnja kombija | 50.000,00 kn | 0,00 kn |
| KONJOGOJSKA UDRUGA ILAČA - Tekući troškovi | 15.000,00 kn | 15.000,00 kn |
| LU „VEPAR“ TOVARNIK - Financiranje rada udruge | 67.452,00 kn | 30.000,00 kn |
| LU „ZEC“ ILAČA - Tekući troškovi i uređenje | 40.800,00 kn | 30.000,00 kn |
| TK „AS“ TOVARNIK - Sezona 2021. | 30.000,00 kn | 30.000,00 kn |
| TK ILAČA - Sezona 2021. | 70.000,00 kn | 30.000,00 kn |
| **UKUPNO** | **558.252,00 kn** | **365.000,00 kn** |

II.

 Sa navedenim Udrugama načelnica Općine Tovarnik će sklopiti Ugovor o dodjeli financijskih sredstava kojim će biti uređena prava i obveze kako davatelja tako i primatelja financijskih sredstava.

 Udruge koje nisu dobile traženi iznos financiranja odnosno sufinanciranja, dužne su doći u Općinu Tovarnik radi revidiranja proračuna projekta koji je sastavni dio ugovora i njegova usklađivanja s odobrenim financijskim sredstvima.

III.

 Prije potpisivanja Ugovora potrebno je Općini Tovarnik predočiti dokaz o podnošenju godišnjeg financijskog izvješća za 2020. Ministarstvu financija.

**Obrazloženje**

 Do 11. veljače 2021. na Javni natječaj za financiranje programa i projekata udruga građana iz Proračuna Općine Tovarnik u 2021. godini - Prioritetno područje 2 - Projekti i programi udruga za rad u sportu; pristiglo je 14 prijava programa odnosno projekata.

 Dana 22.2.2021. sastalo se Povjerenstvo za ocjenu pristiglih prijava u sastavu Franjo Ćuk, predsjednik, Josip Dević, član, Zlatko Kvesić, član i Tomislav Mijić, član; otvorilo i bodovalo pristigle prijave koje ispunjavaju formalne uvjete natječaja te su priložile sve potrebne dokumente i ostvarile iznos financiranja odnosno sufinanciranja kako je naprijed navedeno.

**Uputa o pravnom lijeku**

 Udruga koja je sudjelovala u prijavi na Javni natječaj može podnijeti pisani prigovor zbog povrede utvrđenog postupka odobravanja financijske potpore načelnici Općine Tovarnik koja će odlučiti o istome.

 Prigovor se može podnijeti u pisanom obliku Jedinstvenom upravnom odjelu Općine Tovarnik u roku od 8 dana od dana dostave obavijesti o rezultatima prijave na Javni natječaj.

 Prigovor ne odgađa izvršenje ove Odluke niti daljnju provedbu postupka.

NAČELNICA OPĆINE TOVARNIK

Ruža Veselčić-Šijaković, oec.

Dostaviti:

1. Udruge iz toč. I. ove Odluke
2. Pismohrana, ovdje